Nel sur les coses nun taben meyor: samecíos los polveros asocedíos tres la muerte de Yusuf al-Mansur en 1199, el so socesor Muhammad An-Nasir alternaba paces y guerres colos reinos cristianos na frontera d'Al-Ándalus, mientres nel norte d'África taba enfrentáu colos háfsidas pol control d'Ifriqiya. Pel norte, Felipe II de Francia caltenía la so propia guerra contra los Plantagenet ingleses en Aquitania, en tantu'l papa Inocencio III intentaba xunir a tolos príncipes cristianos nuna nueva cruciada.